CELEX: 32022R0859
Language: mt
Date: 2022-05-24 00:00:00
Title: Regolament ta’ Implimentazzjoni tal-Kummissjoni (UE) 2022/859 tal-24 ta’ Mejju 2022 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana

2.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 151/34
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/859
         tal-24 ta’ Mejju 2022
         li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KEE) Nru 2658/87, tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikolari l-Artikolu 9(1) u l-Artikolu 12 tiegħu,
         Billi:
         
                     (1)
                  
                  
                     Ir-Regolament (KEE) Nru 2658/87 stabbilixxa nomenklatura magħquda tal-merkanzija (“in-NM”), biex fl-istess waqt tissodisfa r-rekwiżiti tat-Tariffa Doganali Komuni, l-istatistika tal-kummerċ estern tal-Unjoni u politiki oħrajn tal-Unjoni li jikkonċernaw l-importazzjoni jew l-esportazzjoni ta’ merkanzija.
                  
               
                     (2)
                  
                  
                     In-NM hija bbażata fuq in-Nomenklatura tas-Sistema Armonizzata tal-Organizzazzjoni Dinjija Doganali (“SA”), li ġiet emendata skont ir-Rakkomandazzjoni tat-28 ta’ Ġunju 2019 tal-Kunsill għall-Kooperazzjoni Doganali (“is-SA tal-2022”). Ir-Regolament ta’ Implimentazzjoni tal-Kummissjoni (UE) 2021/1832 (2), li ssostitwixxa l-Anness I tar-Regolament (KEE) Nru 2658/87 mill-1 ta’ Jannar 2022, implimenta dawk l-emendi fil-verżjoni tal-2022 tan-NM (“in-NM tal-2022”).
                  
               
                     (3)
                  
                  
                     Fis-SA tal-2022, inħolqot subintestatura separata 4421 20 00 għal “twiebet”. Fin-NM tal-2021, “twiebet tal-fibreboard” ġew ikklassifikati taħt il-kodiċi NM 4421 99 10 b’rata ta’ dazju doganali ta’ 4 %, filwaqt li “twiebet ta’ materjali oħrajn” ġew ikklassifikati taħt il-kodiċi NM 4421 99 91 b’rata ta’ dazju doganali “B’xejn”. Bl-emendi tas-SA tal-2022, fin-NM tal-2022, “twiebet tal-fibreboard” ġew trasferiti għall-kodiċi l-ġdid tan-NM 4421 20 00 b’rata ta’ dazju doganali “B’xejn”.
                  
               
                     (4)
                  
                  
                     Sabiex fl-2022 jiġi impost l-istess trattament tariffarju bħal fin-NM tal-2021, jeħtieġ li tiġi emendata n-NM tal-2022 sabiex jitqiesu l-emendi tas-SA tal-2022 u sabiex tiġi prevista suddiviżjoni separata għal “twiebet tal-fibreboard”.
                  
               
                     (5)
                  
                  
                     Fis-SA tal-2022, inħolqot intestatura separata 8485 għal “Magni għall-manifattura addittiva”, magħrufa wkoll bħala “printers 3D”, li ġiet suddiviża ulterjorment f’kategoriji differenti skont id-diversi depożiti materjali (pereżempju “permezz tad-depożitu tal-metalli”, “permezz tad-depożitu tal-ġibs, tas-siment, taċ-ċeramika jew tal-ħġieġ”, eċċ.”). Il-ħolqien tal-intestatura 8485 implika t-trasferiment ta’ dawk il-magni f’subintestaturi differenti tan-NM tal-2021 (3), u l-ħolqien ta’ kodiċi NM speċifiċi sabiex jingħata l-istess trattament tariffarju bħal fin-NM tal-2021.
                  
               
                     (6)
                  
                  
                     Fin-NM tal-2021, “Magni għall-manifattura addittiva permezz tad-depożitu tar-ramel, tal-konkrit jew depożitu minerali ieħor” ġew ikklassifikati taħt is-subintestatura 8474 80 90“Oħrajn”, b’rata ta’ dazju doganali “Bla ħlas”. Wara l-emendi tas-SA tal-2022, fin-NM tal-2022 dawk il-prodotti huma kklassifikati taħt is-subintestatura l-ġdida 8485 80 00, b’rata ta’ dazju doganali ta’ 1,7 %.
                  
               
                     (7)
                  
                  
                     Sabiex ikompli jingħata l-istess trattament tariffarju bħal fl-2021 għal dawk “Magni għall-manifattura addittiva bl-addittiv ta’ prodotti tar-ramel, tal-konkrit jew prodotti minerali oħra”, jeħtieġ li n-NM tal-2022 tiġi emendata billi tiġi prevista suddiviżjoni separata mingħajr dazju.
                  
               
                     (8)
                  
                  
                     Barra minn hekk, fin-NM tal-2022, partijiet minn dawk il-magni jenħtieġ li jingħataw l-istess trattament tariffarju bħal fin-NM tal-2021. Għalhekk, jixraq li d-deskrizzjoni tal-kodiċi NM 8485 90 10 tiġi emendata sabiex tinkludi fiha l-partijiet tal-“magni għall-manifattura addittiva permezz tad-depożitu tar-ramel, tal-konkrit jew depożitu minerali ieħor”.
                  
               
                     (9)
                  
                  
                     Għaldaqstant jenħtieġ li r-Regolament (KEE) Nru 2658/87 jiġi emendat skont dan.
                  
               
                     (10)
                  
                  
                     Sabiex jiġi żgurat li t-trattament tariffarju fl-2022 għall-printers 3D u l-partijiet tagħhom ikun l-istess bħalma kien fl-2021, l-emendi korrispondenti jenħtieġ li japplikaw mill-1 ta’ Jannar 2022.
                  
               
                     (11)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KEE) Nru 2658/87 huwa emendat kif stabbilit fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Il-punt 2 tal-Anness għandu japplika mill-1 ta’ Jannar 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-24 ta’ Mejju 2022.
            
               
                  Għall-Kummissjoni
               
               
                  F’isem il-President,
               
               Gerassimos THOMAS
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni
               
            
         
         
            (1)  ĠU L 256, 7.9.1987, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2021/1832 tat-12 ta’ Ottubru 2021 li jemenda l-Anness I tar-Regolament tal-Kunsill (KEE) Nru 2658/87 dwar in- nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 385, 29.10.2021, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2020/1577 tal-21 ta’ Settembru 2020 li jemenda l-Anness I tar-Regolament tal-Kunsill (KEE) Nru 2658/87 dwar in- nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 361, 30.10.2020, p. 1).
      
      
         
            ANNESS
            
                        1.
                     
                     
                        Fit-Tieni Parti tal-Anness I tar-Regolament (KEE) Nru 2658/87, l-entrata għall-kodiċi 4421 20 00 hija sostitwita b’dan li ġej:
                        
                                    Kodiċi NM
                                 
                                 
                                    Deskrizzjoni
                                 
                                 
                                    Rata tad-dazju konvenzjonali (%)
                                 
                                 
                                    Unità supplimentari
                                 
                              
                                    “4421 20 00 
                                    
                                 
                                 
                                    
                                       – Twiebet
                                    
                                 
                                 
                                    B’xejn (1)
                                    
                                 
                                 
                                    p/st
                                 
                              
                  
                        2)
                     
                     
                        Fit-Tieni Parti tal-Anness I tar-Regolament (KEE) Nru 2658/87, l-entrati għall-kodiċi 8485 80 00 sa 8485 90 90 huma sostitwiti b’dan li ġej:
                        
                                    Kodiċi NM
                                 
                                 
                                    Deskrizzjoni
                                 
                                 
                                    Rata tad-dazju konvenzjonali (%)
                                 
                                 
                                    Unità supplimentari
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    “8485 80 00 
                                    
                                 
                                 
                                    
                                             
                                                
                                                   Oħrajn
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   Partijiet:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                Partijiet tal-magni tas-subintestatura 8485 30 10 ; Partijiet ta’ magni għall-manifattura addittiva permezz tad-depożitu tar-ramel, tal-konkrit jew depożitu ta’ prodotti minerali oħrajn
                                             
                                          
                                 
                                    B’xejn
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                Oħrajn
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Tal-fibreboard: 4.”.
            
               (2)  Magni għall-manifattura addittiva permezz tad-depożitu tar-ramel, tal-konkrit jew depożitu ta’ prodotti minerali oħrajn: B’xejn.”.